CELEX: 62011TN0249
Language: lv
Date: 2011-05-10 00:00:00
Title: Lieta T-249/11: Prasība, kas celta 2011. gada 10. maijā — Sanco /ITSB — Marsalman (Cāļa attēls)

9.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 204/27
            
         Prasība, kas celta 2011. gada 10. maijā — Sanco/ITSB — Marsalman (Cāļa attēls)
   (Lieta T-249/11)
   2011/C 204/49
   Valoda, kādā sagatavots prasības pieteikums — spāņu
   
      Lietas dalībnieki
   
   
      Prasītāja: Sanco, SA (Barselona, Spānija) (pārstāvis — A. Segura Roda, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Marsalman, SL (Barselona, Spānija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atzīt par savlaicīgi un atbilstoši formas prasībām celtu prasību par ITSB Apelāciju otrās padomes 2011. gada 17. februāra lēmumu lietā R 1073/2010-2 un tiesvedības iznākumā pieņemt spriedumu, ar kuru atceļ minēto lēmumu, noraida Kopienas preču zīmes reģistrācijas pieteikumu Nr. 6.675.383 attiecībā uz visām tajā norādītajām klasēm un piespriež ITSB atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: Marsalman, SL
   
   
      Attiecīgā Kopienas preču zīme: grafiska preču zīme bez teksta elementiem, ko veido pusaplī ietverts cāļa attēls (reģistrācijas pieteikums Nr. 6.675.383), attiecībā uz precēm, kas ietilpst 29. klasē, un pakalpojumiem, kas ietilpst 35. un 39. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Spānijas preču zīme bez teksta elementiem, ko veido ovālā ietverts cāļa attēls (Nr. 2.727.182), attiecībā uz precēm, kas ietilpst 29. un 31. klasē
   
      Iebildumu nodaļas lēmums: iebildumus apmierināt daļēji
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 8. panta 1. punkta b) apakšpunkta nepareiza piemērošana un interpretācija